ΓΡΑΠΤΗ ΕΡΩΤΗΣΗ P-1834/01

υποβολή: Mihail Papayannakis (GUE/NGL) προς την Επιτροπή

(18 Ιουνίου 2001)

Θέμα: Τοξικές ουσίες στις βαφές των πλοίων

Πρόσφατες αναλύσεις του γραφείου της Greenpeace στα λιμάνια του Πειραιά και της Θεσσαλονίκης έδειξανπερβάσεις των ορίων που προτείνουν διεθνείς συμβάσεις για το ΤΒΤ (τοξική ουσία που περιέχεται σταφαλοχρώματα).

Δεδομένης της μεγάλης τοξικής δράσης της συγκεκριμένης ουσίας, η Γερμανική Κυβέρνηση είχε ζητήσει από την Επιτροπή να χαράξει μία ενιαία ευρωπαϊκή πολιτική για τον περιορισμό της χρήσης του ΤΒΤ. Επειδή όμως κάτι τέτοιο δεν έγινε μέσα στα χρονικά όρια που έθεσε η Γερμανία, η Γερμανική Κυβέρνηση αποφάσισε τον Ιανουάριο του 2001 να απαγορεύσει τη χρήση του ΤΒΤ με εθνική νομοθεσία. Έτσι από 1.1.2003 οι συγκεκριμένες βαφές δεν θα είναι πλέον διαθέσιμες στη Γερμανία.

Λαμβάνονταςπόψη ότι στην Ελλάδα όπως και στα άλλα κράτη μέλη της Ε.Ε. η χρήση του ΤΒΤ απαγορεύεται μόνο στα σκάφη κάτω των 25 μέτρων καθώς και σε εγκαταστάσεις ή εξοπλισμούς που βρίσκονται ολόκληρα ή εν μέρει κάτω από το νερό, προτίθεται η Επιτροπή να προχωρήσει στη γενική απαγόρευση της εν λόγω ουσίας δεδομένου ότιπάρχουν καιποκατάστατα της, ουσίες λιγότερο τοξικές;

Απάντηση του κ. Liikanen Εξ ονόματος της Επιτροπής

(16 Ιουλίου 2001)

Τα κράτη μέλη που είναι συμβαλλόμενα μέρη του Διεθνούς ναυτιλιακού οργανισμού του θαλάσσιου περιβάλλοντος (IMO) διαπραγματεύονται επί του παρόντος, μαζί με την Επιτροπή, μια διεθνή σύμβαση για τα βλαβερά αντιρρυπαντικά συστήματα, συμπεριλαμβανομένου του τριβουτυλοκασσίτερου (TBT). Το 1999, στο πλαίσιο των συζητήσεων σχετικά με την οδηγία 1999/51/ΕΚ της Επιτροπής, της 26ης Μαΐου 1999, σχετικά με την πέμπτη προσαρμογή στην τεχνική πρόοδο του παραρτήματος Ι της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων [κασσίτερος, πενταχλωροφαινόλες (PCP) και κάδμιο](1), τα κράτη μέλη και η Επιτροπή συμφώνησαν να αναμείνουν τα αποτελέσματα της απόφασης του IMO σχετικά με τη γενική απαγόρευση του TBT πριν από τη θέσπιση απαγόρευσης σε κοινοτικό επίπεδο.

Η Επιτροπήποστηρίζει πλήρως τη γενική απαγόρευση, από 1ης Ιανουαρίου 2003, της χρήσης οργανοκασσιτερικών ενώσεων που δρουν ως βιοκτόνα σε αντιρρυπαντικά συστήματα σε πλοία, όπως προτάθηκε από την Επιτροπή προστασίας του θαλάσσιου περιβάλλοντος του IMO. Λαμβανομένηςπόψη της προόδου των διαπραγματεύσεων, η μελλοντική συμφωνία, που πρόκειται να εξεταστεί κατά τη διάρκεια διπλωματικής διάσκεψης του IMO τον Οκτώβριο του 2001, είναι πιθανό να ζητήσει γενική απαγόρευση του TBT, η οποία θα αρχίσει να ισχύει την προτεινόμενη ημερομηνία.

Μετά τη διπλωματική διάσκεψη, η Επιτροπή θα καταρτίσει αμέσως οδηγία της Επιτροπής για την προσαρμογή στην τεχνική πρόοδο της οδηγίας 76/769/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(2). Η οδηγία αυτή θα ακολουθήσει τη διαδικασία της επιτροπολογίας και είναι πιθανό να ολοκληρωθεί εντός τριών έως έξι μηνών. Με τον τρόπο αυτό, τα κράτη μέλη θα έχουν στη διάθεσή του αρκετό χρόνο πριν από την 1η Ιανουαρίου 2003 για να μεταφέρουν τις διατάξεις στο εθνικό τους δίκαιο.

(1) ΕΕ L 142 της 5.6.1999.

(2) ΕΕ L 262 της 27.9.1976.